Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18916

4. Terület: II-es, vagy III-as kategóriás üzem területe Megjegyzés.- A meghatározott lefedési területek (felszínborításnak) grafikus ábrázolásával kapcsolatban lásd a 8. Függeléket! 2007/70/II. szám 10.2.2. Az 1. Területnek le kell fednie az Állam teljes területét, beleértve a repülőtereket/helikopter repülőtereket is. A 2. Területnek meg kell egyeznie a Közelkörzeti Irányító Körzettel, ahogy azt az Állam Légiforgalmi Tájékoztató Kiadványában (AIP) közzétették, vagy a repülőtér/helikopter repülőtér vonatkozási pontjától maximálisan 45 km sugarú körre kell korlátozni, amelyik a kisebb. IFR repülőtereken/helikopter repülőtereken, ahol nem hoztak létre TMA-t, a 2. Területnek meg kell egyeznie a repülőtér/helikopter repülőtér vonatkozási pontjától számított 45 km-es sugarú körrel határolt területtel. 10.2.3. Az IFR repülőtereken/helikopter repülőtereken a 3. Terület meg kell egyezzen azzal a területtel, mely a futópálya(ák) szegélyétől (szegélyeitől) a futópálya(ák) középvonalától mért 90 méteres távolságig terjed ki, a repülőtér/helikopter repülőtér mozgási területének többi részénél az így meghatározott terület(ek) szegélyétől számított 50 méter széles területet is magába foglalja. 10.2.4. A 4. Területnek azokra a futópályákra kell korlátozódnia, melyekre II-es és III-as kategóriás precíziós bevezetéseket határoztak meg és ahol a felhasználók számára részletes domborzati információk szükségesek, hogy lehetővé váljon számukra, a rádió-magasságmérő használatával, a domborzat hatásának elemzése az elhatározási magasság kijelölésére. A terület szélessége 60-60 méter mindkét oldalra a futópálya meghosszabbított egyenesétől mérve, a hossza 900 méter a futópálya küszöbétől mérve, a meghosszabbított futópálya középvonal mentén. 10.2.5. A 10.1 pontban felsorolt léginavigációs alkalmazásoknak és a lefedettségnek megfelelően, az elektronikus domborzati/terep adatkészleteknek ki kell elégíteniük a 8. Függelék – A8-1. táblázatában meghatározott numerikus követelményeket, mialatt az akadály adatoknak ki kell elégíteniük a 8. Függelék – A8-2. táblázatában megadott numerikus követelményeket. Megjegyzés 1.- A 2. Terület számára a terep és akadály adatokkal szemben támasztott követelmények, melyek a legszigorúbb program, alkalmazás követelményei alapján lettek meghatározva (a 10.1 b alatt felsorolt alkalmazás), a 8. Függelék – A8-1, illetve az A8-2 Táblázatában találhatóak. Megjegyzés 2.- Elismert tény, hogy a 10.1 pont alatt felsorolt alkalmazások némelyike megfelelően ellátható olyan terep és akadály adatkészletekkel, melyek jellemzői a 8. Függelék – A8-1, illetve A8-2 Táblázatokban meghatározott követelményeknél gyengébbek. Következésképpen szükség van az adatfelhasználók által a rendelkezésre álló adatkészletek gondos kiértékelésére, hogy meghatározhassák, vajon a termékek megfelelnek-e a tervezett felhasználáshoz. 10.3. Terep, domborzat adatbázis – tartalom és szerkezet 10.3.1. A terep adatbázisnak tartalmaznia kell az adatok elektronikus készletét, melyek a domborzat felületét testesítik meg, folyamatos tengerszint feletti magasság értékek formájában, egy meghatározott hálózat valamennyi keresztezési pontjában, melyeket közös alapponthoz viszonyítanak. A domborzati hálózatnak szögletesnek, vagy lineárisnak, valamint szabályos, vagy szabálytalan alakúnak kell lennie. Megjegyzés.- Olyan területeken, melyek távolabb találhatók az egyenlítőtől, a szélességi hálózat osztástávolságát úgy lehet szabályozni, hogy a mérési pontok állandó lineáris sűrűségét tartsák fenn. 10.3.2. Az elektronikus terep (domborzat) adatok készleteinek tartalmazniuk kell térbeli (pozíció és közepes tengerszint feletti magasság), tematikus és időbeli nézőpontból a Föld felszínén természetes módon megtalálható ismertetőjeleket, mint amilyenek a hegységek, hegyek, gerincek, völgyek, víztömegek, állandó jég és hó - az akadályok kivételével. A gyakorlatban, a begyűjtés módszerétől függően, ennek egy folyamatos felületet kell megjelenítenie a csupasz földfelszínen, a vegetáció felületén, vagy a kettő között valamin, amit úgy is ismerünk, hogy az "első visszatükröző felület". 10.3.3. A terep adatokat a 10.2 pont alatt meghatározott körzeteknek, a 8. Függelék – A8-1. Táblázatban megadott terep adatgyűjtési felületeknek és kritériumoknak megfelelően, valamint a 8. Függelék – A8-1. 2007/70/II. szám táblázatában közzétett, a terep adatokkal szemben meghatározott numerikus követelményekkel összhangban kell összegyűjteni. A terep, domborzat adatbázisokban csak egyféle jellemző típust, azaz a domborzatot kell rögzíteni. A terepet leíró jellegzetesség attribútumoknak meg kell egyezniük a 8. Függelék A8-3. Táblázatban felsoroltakkal. Az A8-3. Táblázatban felsorolt domborzati jellegzetesség attribútumok jelentik a domborzati attribútumok minimális készletét és amelyek kötelezőnek vannak jelölve, azokat kell a domborzati adatbázisokban feljegyezni. 10.4. Akadály adatbázis – tartalom és szerkezet 10.4.1. Egy akadály adatbázisnak tartalmaznia kell az akadály adatok egy elektronikus készletét és tartalmaznia kell azokat a jellemzőket, melyeknek, a szomszédos és környezetében lévő légi közlekedésre veszélyesnek ítélt jellegzetességekkel összevetve, függőleges jelentőségük van. Az akadály adatnak tartalmaznia kell az ember által készített objektumok függőleges és vízszintes kiterjedésének digitális értelmezését, leképezését. Az akadályok nem szerepelhetnek a domborzati, terep adatbázisokban. Az akadály adatelemek jellemzők, jellegzetességek, melyeket az adatbázisban pontokkal, vonalakkal és poligonokkal (sokszögekkel) kell ábrázolni. 10.4.2. Az akadályokat – melyek a definíciónak megfelelően lehetnek rögzítettek (állandóak és ideiglenesek), vagy mobil, mozgathatóak – azonosítani kell a 10.2 pontban meghatározott területeken belül, a

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes